
REPUBLIKA HRVATSKA
TRGOVAČKI SUD SPLIT
Split, Sukoišanska 6	
						

U  I M E  R E P U B L I K E  H R V A T S K E

R J E Š E N J E

Trgovački sud u Splitu, po sucu tog suda Katarini Mikulić, kao stečajnom sucu, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368, za provedbu skraćenog stečajnog postupka nad dužnikom LA FIESTA d.o.o., Put Radoševca 52, Split, OIB: 34920757595, dana 27. travnja 2017. godine

r i j e š i o  j e


Odbacuje se zahtjev predlagatelja za provedbu skraćenog stečajnog postupka nad uvodno navedenim dužnikom.

Obrazloženje

Predlagatelj - Financijska agencija, RC Split, Podružnica Split, Mažuranićevo šetalište 24b, OIB: 85821130368, podnijela je ovom sudu dana 13. ožujka 2017. godine, na temelju odredbe čl. 429. st.1. Stečajnog zakona („Narodne novine“ broj 71/15, dalje SZ), zahtjev za provedbu skraćenog stečajnog postupka nad dužnikom LA FIESTA d.o.o., Put Radoševca 52, Split, OIB: 3492075759.

U zahtjevu je navedeno kako dužnik na dan 06. ožujka 2017. godine u Očevidniku redoslijeda osnova za plaćanje ima evidentirane neizvršene osnove za plaćanja u neprekinutom razdoblju od 120 dana, u ukupnom iznosu od 37.106,27 kuna, u koji iznos je uračunata kamata i naknada Financijske agencije za provedbu ovrhe na novčanim sredstvima, kao i da dužnik nema zaposlenih.

Odredbom članka 428. SZ-a propisano je da će sud provesti skraćeni stečajni postupak nad pravnom osobom ako su ispunjenje sljedeće pretpostavke:

· ako nema zaposlenih,
· ako u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana,
· ako nisu ispunjene pretpostavke za pokretanje drugog postupka radi brisanja iz sudskog registra.

Dana 26. travnja 2017. godine dužnik je u spis dostavio potvrdu Financijske agencije, Sektor poslovne mreže Split, od 26. travnja 2017. godine (list 7 spisa), te je uvidom u istu potvrdu utvrđeno je da dužnik na dan 26. travnja 2017. godine  nema neizvršenih osnova za plaćanje.

Obzirom da dužnik u Očevidniku redoslijeda osnova za plaćanje nema evidentiranih nepodmirenih obveza, to je evidentno da nisu ispunjene pretpostavke za provedbu skraćenog stečajnog postupka kako je to propisano čl. 428. SZ-a.

Slijedom navedenog, a kako nije utvrđeno postojanje bilo kojeg stečajnog razloga, valjalo je prijedlog odbaciti i riješiti kao u izreci.

 
 U Split, 27. travnja 2017. godine

  SUDAC


Katarina Mikulić

UPUTA O PRAVNOM LIJEKU: 

Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 
  
DNA:
1) predlagatelju  – Financijskoj agenciji, RC Split
2) dužniku 
3) e-oglasna ploča 
4) spis 

